wannaphong/clean_thaiwikipedia huggingface dataset:
# อาทิตยา ดิถีเพ็ญ
อาทิตยา ดิถีเพ็ญ (ชื่อเล่น: มิ้นท์) เป็นอดีตนักแสดงช่อง 3 มีพี่น้อง 2 คน เป็นลูกคนโต ปัจจุบันทำธุรกิจส่วนตัว

 ประวัติ 
อาทิตยา ดิถีเพ็ญ เกิดวันที่ 3 ธันวาคม พ.ศ. 2521 เป็นลูกคนโตบรรดาพี่น้อง 2 คน จบการศึกษาปริญญาตรีที่มหาวิทยาลัยอัสสัมชัญ คณะศิลปศาสตร์ เอกภาษาจีน อาทิตยา ดิถีเพ็ญ, ไทยรัฐปัจจุบันได้ออกจากวงการบันเทิง และได้แต่งงานกับ แนท-ณัฐกิจ รุ่งจรูญ และได้เปิดบริษัท ออร์กาไนซ์ ชื่อ สิรีนออร์กาไนเซอร์ รวมถึงนำเข้าเครื่องสำอางจากประเทศเยอรมนีและญี่ปุ่น

 ผลงาน 
 ละครโทรทัศน์ 
 2542 รังหนาว คู่กับ ยุรนันท์ ภมรมนตรี
 2543 ระเริงไฟ คู่กับ ชาเลต ฮิลเดอบรานด์
 2544 เขยบ้านนอก คู่กับ ศุภกรณ์ กิจสุวรรณ
 2545 เส้นไหมสีเงิน คู่กับ อธิชาติ ชุมนานนท์
 2546 เต่ากินผักบุ้ง คู่กับ เคลลี่ ธนะพัฒน์
 2546 ผ้าขี้ริ้วห่อดิน คู่กับ ศิระ แพทย์รัตน์
 2547 เสือ สิงห์ กระทิง โสด

 ภาพยนตร์ 
 7 ประจัญบาน 2
 ตะเคียน

 โฆษณา 
 นมเปรี้ยวโยโมสต์
 จอห์นสัน แอนด์ จอห์นสัน
 นีเวีย โลชั่น

 มิวสิควีดีโอ 
 เพลง ลอยกระทงวันสงกรานต์ ของ อัมรินทร์ นิติพน
 เพลง ผู้ชายคนเดียว ของ ศร
# แม่น้ำปันจ์
แม่น้ำปันจ์, ปัญจะ หรือ ปยันจ์ (; "แม่น้ำห้า") เป็นลำน้ำสาขาของแม่น้ำอามูดาร์ยา มีความยาว  และมีขนาดพื้นที่ลุ่มน้ำ Пяндж (река), Great Soviet Encyclopedia แม่น้ำนี้เป็นชายแดนระหว่างเขตแดนประเทศอัฟกานิสถานกับประเทศทาจิกิสถาน
# ฮิโรชิ มิยาอูจิ
ฮิโรชิ มิยาอูจิ  เป็นนักแสดงชาวญี่ปุ่น จากจังหวัดชิบะ เกิดเมื่อวันที่ 14 มิถุนายน ค.ศ. 1947 เป็นนักแสดงที่เคยแสดงเป็นคาเมนไรเดอร์ V3 และเรื่องโกเรนเจอร์ กับแจ็คเกอร์

ผลงาน
2011: โกไคเจอร์ โกเซย์เจอร์ ซูเปอร์เซนไท 199 ฮีโร่ ไดเคซเซน รับบทเป็น บันบะ โซคิจิ /บิ๊กวัน
2011: โอส, เดนโอ, ออลไรเดอร์ เล็ท'ส โก มาสค์ไรเดอร์ รับบทเป็น คาซามิ ชิโร่/คาเมนไรเดอร์ V3, ซูแบ็ท (พากย์)
2005: มาสค์ไรเดอร์ เดอะเฟิร์ส รับบทเป็น ทาจิบานะ โทเบ
2001: กาโอเรนเจอร์ vs. ซูเปอร์เซนไท รับบทเป็น บันบะ โซคิจิ/บิ๊กวัน
1995: โอเรนเจอร์ รับบทเป็น นาโอยูกิ มิอุระ
1992: มือปราบผู้พิทักษ์เอ็กช์ซีดราฟ รับบทเป็น มาซากิ ชุนสุเกะ (ตอนที่ 47-49)
1991: คำสั่งฉุกเฉินพิเศษโซลเบรน รับบทเป็น มาซากิ ชุนสุเกะ
1990: ตำรวจพิเศษวินสเปคเตอร์ รับบทเป็น มาซากิ ชุนสุเกะ
1982: ตำรวจอวกาศเกียบัน รับบทเป็น ตำรวจอวกาศอลัน (ตอนที่ 30-31)
1978: Spider-man: Narcotics Officer Go Tachibana (ตอนที่ 31, 39)
1978: Abarenbo Shogun: Sukehachi (ในปี 1979)
1977: แจ็คเกอร์ รับบทเป็น บันบะ โซคิจิ/บิ๊กวัน (ตอนที่ 23-35)
1977: Kaiketsu Zubat: Ken Hayakawa/Zubat
1975: คาเมนไรเดอร์สตรองเกอร์: คาซามิ ชิโร่ / คาเมนไรเดอร์ V3 (รับเชิญ)
1975: โกเรนเจอร์ รับบทเป็น ชินเม อากิระ / อาโอเรนเจอร์
1974: คาเมนไรเดอร์ X รับบทเป็น คาซามิ ชิโร่ / คาเมนไรเดอร์ V3 (รับเชิญ)
1973: คาเมนไรเดอร์ V3 รับบทเป็น คาซามิ ชิโร่ / คาเมนไรเดอร์ V3
1971: Keiji Kun
1967: Key Hunter

เพลง
Fight! Masked Rider V3 Kamen Rider V3
Horizon Of Two Men Kaiketsu Zubat
Spark The Fire In Your Eyes! Tokkei Winspector
Moyase Hitomi wo! Tokkei Winspector
# ซัมซุง กาแลคซี โน้ต 2
ซัมซุง กาแลคซี โน้ต 2  คือสมาร์ตโฟนระบบจอสัมผัส และแท็บเล็ตคอมพิวเตอร์ ที่พัฒนาโดย ซัมซุง อิเล็คทรอนิคส์ ซึ่งเป็นรุ่นที่ต่อมาจากรุ่น ซัมซุง กาแลคซี โน้ต  โดยเปิดตัวเมื่อวันที่ 26 กันยายน พ.ศ. 2555 โดยมาพร้อมกับระบบปฏิบัติการแอนดรอยด์ เวอร์ชัน 4.1 "เจลลี บีน" เป็นมาตรฐาน
# รัฐชูบุต
ชูบุต  หรือ คูบิต  เป็นรัฐทางตอนใต้ของประเทศอาร์เจนตินา มีเมืองใหญ่สุดคือเมือง โกโมโดโรริบาดาเบีย ตั้งอยู่ทางตอนใต้ของรัฐมีประชากร 180,000 คน เมืองหลวงของรัฐคือเมืองเราซอน (มีประชากร 40,000 คน) เมืองสำคัญเมืองอื่น ๆ ได้แก่ ปูเอร์โตมาดริน (Puerto Madryn), เตรเลว (Trelew), เอสเกล (Esquel) และซาร์มิเอนโต (Sarmiento) เมืองไกย์มันเป็นศูนย์กลางวัฒนธรรมและด้านประชากร เป็นที่รู้จักในชื่อ "Y Wladfa" มีชาวเวลส์-อาร์เจนตินาอาศัยอยู่จำนวนมาก ประชากรจำนวนราว 25,000 คนที่พูดภาษาเวลส์ในรัฐชูบุต ส่วนใหญ่อยู่ที่เมืองเตรเลวและเตรเบลิน (Trevelin)
# เหตุยิงกันในโรงเรียนประถมแซนดีฮุก
{{Infobox civilian attack
| title                    = เหตุยิงกันในโรงเรียนประถมแซนดีฮุก
| image                    = Police at Sandy Hook.PNG
| caption                  = ตำรวจขณะยืนอยู่หน้าโรงเรียนประถมหลังเกิดเหตุ
| map                       = Newtown CT lg.PNG
| map_caption           = แผนที่แสดงที่ตั้งเมืองนิวทาวน์ในเคาท์ตีแฟร์ฟีลด์ รัฐคอนเนตทิคัต
| date                     = 
| time                     = 9:35 น.
| timezone    = เขตเวลาฝั่งตะวันออก (UTC-05:00)
| location    = 12 ดิกคินสันไดรว์ แซนดีฮุก นิวทาวน์ รัฐคอนเนตทิคัต สหรัฐอเมริกา
| coordinates = 
| type        = การสังหารหมู่
| susperp     = อดัม แลนซา
| target      = นักเรียนและคนทำงานในโรงเรียนประถมแซนดี
| weapons     = ปืนสั้น 9 มม. สองกระบอก> ไรเฟิล .223-คาลิเบอร์ (ไม่ได้ใช้ วางไว้ในรถ)
| fatalities  = เด็ก 20 คน ผู้ใหญ่ 8 คน
| injuries    = บาดเจ็บอย่างน้อย 2 คน
| motive      =
}}
เหตุยิงกันในโรงเรียนประถมแซนดีฮุก เป็นเหตุยิงกันในโรงเรียนที่เกิดขึ้นเมื่อวันที่ 14 ธันวาคม พ.ศ. 2555 ที่โรงเรียนประถมแซนดีฮุกในหมู่บ้านแซนดีฮุก เมืองนิวทาวน์ รัฐคอนเนตทิคัต สหรัฐอเมริกา มีผู้เสียชีวิตรวม 27 คน (เป็นเด็ก 20 คน) โดยอีก 1 คนเป็นมารดาผู้ยิงเสียชีวิตในเหตุต่อเนื่องกัน เด็กสามคนที่ถูกยิงได้ถูกนำส่งโรงพยาบาลด้วยอาการสาหัส ต่อมาเด็กสองในสามคนนั้นเองเสียชีวิต ผู้ก่อการครั้งนี้คืออดัม แลนซา อายุ 20 ปี ซึ่งฆ่าตัวตายหลังเกิดเหตุดังกล่าว เหตุนี้เป็นเหตุการณ์ยิงกันในโรงเรียนที่ร้ายแรงอันดับสองในประวัติศาสตร์สหรัฐหลังจากเกิดเหตุการสังหารหมู่ที่มหาวิทยาลัยเวอร์จิเนียเทค และเป็นเหตุการณ์สังหารพลเรือนร้ายแรงเป็นอันดับที่สี่ในประวัติศาสตร์ของสหรัฐอเมริกา รองจาก เหตุยิงกันที่ลาสเวกัสสตริป พ.ศ. 2560 การสังหารหมู่ที่ พัลส์ ไนต์คลับ เมืองออร์แลนโด พ.ศ. 2559  และ การสังหารหมู่ที่มหาวิทยาลัยเวอร์จิเนียเทค

ก่อนที่จะเกิดเหตุยิงกันในโรงเรียน แลนซาฆ่าแนนซี แลนซา มารดาซึ่งเป็นอาสาสมัครประจำโรงเรียนที่บ้านที่ทั้งสองพักอาศัยอยู่ด้วยกัน ก่อนจะขับรถของมารดาไปโรงเรียน แฟนสาวของแลนซาและเพื่อนอีกคนได้รับการรายงานว่าหายตัวไปในนิวเจอร์ซีย์ ในรายงานข่าวระยะแรกของซีเอ็นเอ็นและสำนักข่าวอื่น ๆ ได้มีการระบุตัวว่าไรอัน พี่ชายของอดัมเป็นผู้ยิง ต่อมาไรอันได้ให้ปากคำกับตำรวจแห่งรัฐคอนเนตทิคัตและสำนักงานสอบสวนกลางแห่งสหรัฐอเมริกาโดยยังไม่ถือว่าเป็นผู้ต้องสงสัยหรือถูกควบคุมตัวไว้แล้วแต่ประการใด"Gunman dead after killing 20 children, 6 adults at Connecticut elementary school" Fox News บางรายงานระบุว่าอดัมถือเอกสารแสดงตัวของไรอันในขณะที่เกิดเหตุยิงกันขึ้น

ดูเพิ่ม
 การสังหารหมู่ที่มหาวิทยาลัยเวอร์จิเนียเทค
อ้างอิง

แหล่งข้อมูลอื่น

 Connecticut Post  live blog of local coverage
 CNN live coverage ; initial breaking report
 Reuters live coverage 
 NBC Connecticut live video coverage
 Google News realtime coverage
 Emergency scanner traffic  dispatching first responders
# โวลอส
โวลอส หรือ วอลอส  เป็นเมืองท่าทางทะเลในแคว้นเทสซาลี บนแผ่นดินใหญ่ของประเทศกรีซ เมืองมีประชากร 144,420 คน (ค.ศ. 2011) เป็นเมืองสำคัญด้านอุตสาหกรรม เศรษฐกิจที่สำคัญของเมืองคือการค้าขาย การบริการและการท่องเที่ยว เป็นที่ตั้งของมหาวิทยาลัยเทสซาลี เมืองมีสิ่งอำนวยความสะดวก ยังเคยเป็นเมืองในการจัดงานในโอลิมปิกฤดูร้อน 2004 และยังใช้เป็นเมืองจัดงานการแข่งขันอื่น ๆ เช่น ยูโรเปียนแอทเลติกแชมเปียนชิปส์ เป็นต้น
# วีตีเลวู
วีตีเลวู  เป็นเกาะที่ใหญ่ที่สุดของประเทศฟีจี ตั้งอยู่ทางตะวันตกเฉียงใต้ของมหาสมุทรแปซิฟิก ภูมิประเทศเกือบทั้งหมดเป็นภูเขา มีแม่น้ำสายใหญ่ที่สุดชื่อ แม่น้ำเรวา มีกรุงซูวาซึ่งเป็นเมืองหลวงของประเทศตั้งอยู่บนเกาะนี้

 แหล่งข้อมูลอื่น
# ซะไกง์
ซะไกง์ 1 กันยายน 2565. หรือ สะกาย (,) หรือที่ไทยเรียกว่า จักกาย และ สะแคง เป็นเมืองในภาคซะไกง์ ประเทศพม่า ตั้งอยู่บนฝั่งขวาของแม่น้ำอิรวดี ตรงข้ามกับเมืองอังวะ เมืองซะไกง์มีวัดทางพุทธศาสนาที่สำคัญหลายแห่ง เมืองสร้างขึ้นตั้งแต่คริสต์ศตวรรษที่ 14 เพื่อเป็นเมืองหลวงของอาณาจักรซะไกง์ (ค.ศ. 1315–1364) ซึ่งเป็นหนึ่งในอาณาจักรเล็ก ๆ ที่ก่อตั้งขึ้นหลังการล่มสลายของอาณาจักรพุกาม

ปัจจุบันเมืองซะไกง์มีประชากรประมาณ 70,000 คน มีเขตติดต่อใกล้กับเมืองมัณฑะเลย์ ซึ่งมีประชากรมากกว่า 1,022,000 คน ทำให้เมืองซะไกง์มีสถาบันการศึกษาหลายแห่งที่รองรับประชากรจากมัณฑะเลย์

ชื่อ
ชื่อเดิมของซะไกง์คือ เซยาปูระ  ซึ่งหมายถึง "นครแห่งชัยชนะ"

ประวัติ
เมืองซะไกง์เคยเป็นเมืองหลวงของอาณาจักรซะไกง์ (ค.ศ. 1315–1364) หนึ่งในอาณาจักรขนาดเล็กที่เกิดขึ้นหลังการล่มสลายของอาณาจักรพุกาม ก่อตั้งโดย อะทินคะยา พระราชโอรสองค์หนึ่งในพระเจ้าสีหตู ต่อมาในสมัยอังวะ (ค.ศ. 1364–1555) นครนี้กลายเป็นที่ดินศักดินาของมกุฎราชกุมารหรือเจ้าชายอาวุโส หลังจากนั้นจึงกลายเป็นเมืองหลวงของพม่าระหว่าง ค.ศ. 1760–1763 ในรัชสมัยของพระเจ้ามังลอก และเคยเป็นเมืองที่ได้จัดให้ชาวอยุธยาซึ่งถูกกวาดต้อนมาหลังเสียกรุงศรีอยุธยาครั้งที่ 2 มาลงหลักปักฐาน

ณ วันที่ 8 สิงหาคม ค.ศ. 1988 ซะไกง์เป็นพื้นที่ประท้วงที่จบลงด้วยการสังหารหมู่ ซึ่งมีพลเมืองถูกสังหารราว 300 คนIrrawaddy article 1997 

ภูมิอากาศ
# บาญาลูกา
บาญาลูกา (, ; หรือ ,) เป็นเมืองใหญ่สุดอันดับสองของประเทศบอสเนียและเฮอร์เซโกวีนา และเมืองใหญ่สุดของเรปูบลิกาเซิร์ปสกา รวมถึงเป็นเมืองหลวงโดยพฤตินัยของดินแดนนี้ ข้อมูลจากสำมะโนปี 2013 นครบาญาลูกามีประชากร 138,963, คน และหากรวมพื้นที่เขตเทศบาลจะอยู่ที่ 185,042 คน

บาญาลูกาเป็นที่ตั้งของมหาวิทยาลัยบาญาลูกา และมีแม่น้ำเวอร์บัสไหลผ่านเมือง บาญาลูกาเป็นที่รู้จักในฐานะเมืองที่เต็มไปด้วยร่มไม้ สวน และสวนสาธารณะมาตั้งแต่สมัยอดีตยูโกสลาเวีย
# ซัมซุงกาแลคซีสโตร์
ซัมซุงกาแลคซีสโตร์  เป็นร้านค้าแอพลิเคชันสำหรับอุปกรณ์ซัมซุง เปิดตัวครั้งแรกเมื่อวันที่ 14 กันยายน ค.ศ. 2009 หลังจากที่บริษัทได้วางจำหน่ายสมาร์ตโฟนซัมซุงเวฟJP Manninen, VentureBeat. "Bubbling Under: Samsung's Bada app store hits 100M downloads." March 24, 2011. Retrieved March 24, 2011.

ดูเพิ่ม
 แอปสโตร์
 กูเกิล เพลย์
 ไมโครซอฟต์สโตร์
 หัวเว่ยแอปแกลเลอรี
# ลีเมย์รา
ลีเมย์รา  เป็นเมืองในรัฐเซาเปาลู ตั้งอยู่ทางตะวันออกของประเทศบราซิล เมืองมีประชากร 270,733  คน มีพื้นที่ 582.48 กม² อยู่สูงจากระดับน้ำทะเลปานกลาง 588 ม. ห่างจากเมืองเซาเปาลู 154 กม. และห่างจากกรุงบราซิเลีย เมืองหลวงของประเทศ 1,011 กม.
# เนยโกโก้
เนยโกโก้  เรียกอีกอย่างว่า น้ำมันเธโอโบรมา เป็นเนยสีเหลืองซีดบริสุทธิ์ไขมันพืช สามารถกินได้ สกัดจากถั่วโกโก้ จะใช้ในการทำให้ช็อคโกแลต, บิสกิต และขนมอบ กลายเป็นบางส่วนขี้ผึ้ง, ห้องน้ำ และเวชภัณฑ์ เนยโกโก้มีรสช็อคโกแลตและกลิ่นหอมอ่อน
# กลอมา
แม่น้ำกลอมา (Glomma หรือ Glåma) เป็นแม่น้ำสายยาวที่สุดและใหญ่ที่สุดของประเทศนอร์เวย์ มีความยาว 598 กม. (372 ไมล์) มีพื้นที่รับน้ำครอบคลุม 13% ของประเทศนอร์เวย์ ต้นน้ำอยู่ในที่ราบสูงดอฟเรฟเยลล์ไหลไปทางใต้ ลงสู่อ่าวสแกเกอร์แรกที่เมืองเฟรดริกสตัด
# น้ำมันพริก
น้ำมันพริก  เป็นเครื่องปรุงอาหารที่ทำจากน้ำมันพืชที่ผสมกับพริก เป็นที่นิยมใช้กับอาหารจีน เอเชียตะวันออก และเอเชียตะวันออกเฉียงใต้ และที่อื่น ๆ โดยเฉพาะอย่างยิ่งในอาหารเสฉวนจะใช้เป็นส่วนผสมในการปรุงอาหารหรือใช้เป็นเครื่องปรุงทีหลัง บางครั้งใช้เป็นน้ำจิ้มสำหรับเนื้อสัตว์และติ่มซำ นอกจากนี้ยังใช้ใส่ในก๋วยเตี๋ยวจัมปง ซึ่งเป็นอาหารจีนแบบอย่างเกาหลีอีกด้วย

ดูเพิ่ม
ซอส XO
# อมฤตสระ
อมฤตสระ หรือชื่อเก่า รามทาสปุระ เป็นเมืองใหญ่สุดอันดับสองของรัฐปัญจาบ ประเทศอินเดีย รองจากนครลุธิอานา อมฤตสระเป็นศูนย์กลางทางเศรษฐกิจและวัฒนธรรมหนึ่งของภูมิภาค และเป็นศูนย์กลางการปกครองของอำเภออมฤตสระ ข้อมูลจากสำมะโนปี 2011 มีประชากรอยู่ที่ 1,132,761 คน และเป็นหนึ่งในสิบพื้นที่ภายใต้การดูแลของเทศบาลนคร นายกเทศมนตรีคนปัจจุบันคือการัมชีต สิงห์ รินตุ (Karamjit Singh Rintu)

อมฤตสระเป็นหนึ่งในนครที่ได้รับการคัดเลือกเป็นนครอนุรักษ์ของโครงการ "หฤทัย" โดยรัฐบาลอินเดีย อมฤตสระเป็นที่รู้จักในฐานะที่ตั้งของหริมนทเทียรสาหิบ หรือที่รู้จักในชื่อ "วิหารทอง" ศูนย์กลางทางจิตวิญญาณสูงสุดของศาสนาซิกข์ และแหล่งผลิตตัวหมากรุกไม้
# ซอส XO
ซอส XO  เป็นซอสอาหารทะเลรสเผ็ดร้อน ที่คิดค้นในฮ่องกง เป็นที่นิยมใช้กับอาหารจีน โดยเฉพาะทางตอนใต้ของจีน เช่น มณฑลกวางตุ้ง
XO เป็นชื่อย่อมาจากคำว่า Extra Old Cognac ซึ่งในฮ่องกง คอนญัก  ถือว่าเป็นเหล้ากลั่นจำพวกบรั่นดีที่มีชื่อเสียงและนิยมกันมาก คำว่า XO จึงถูกใช้บ่อยครั้ง จนกลายเป็นวัฒนธรรมที่แสดงถึงการมีคุณภาพสูงและความหรูหรา

 ประวัติ 
ซอส XO เกิดขึ้นในคริสต์ทศวรรษ 1980 ในฮ่องกง สำหรับอาหารกวางตุ้งโดยใช้อาหารทะเลแห้งที่สับหยาบ รวมทั้งหอยเชลล์แห้ง ( ) ปลา และกุ้ง ซึ่งปรุงด้วยพริก หัวหอม และกระเทียม ลักษณะเป็นซอสอาหารทะเลแห้งคล้ายซอสชาฉา  ของชาวฮกเกี้ยน ภัตตาคาร Spring Moon ( ) ซึ่งเป็นร้านอาหารจีนของโรงแรมเพนนินซูลาฮ่องกง มักได้รับเครดิตในการเป็นผู้คิดค้นซอส XO แม้ว่าจะมีผู้แย้งว่ามาจากร้านอาหารอื่น ๆ ในบริเวณใกล้เคียงในย่านจิมซาจุ่ยของเกาลูน
# เพรียบ หุตางกูร
เพรียบ หุตางกูร (4 กันยายน 2456 — 15 มีนาคม 2541) เป็นตุลาการและนักนิติศาสตร์ชาวไทย

 ต้นชีวิต 

เพรียบเป็นบุตรของฮวด หุตางกูร และมะลิ หุตางกูร เกิดที่จังหวัดสุราษฎร์ธานี

เพรียบสำเร็จการศึกษาระดับมัธยมศึกษาปีที่ 8 จากโรงเรียนเทพศิรินทร์ กรุงเทพมหานคร แล้วจึงศึกษาระดับปริญญาตรีธรรมศาสตรบัณฑิต มหาวิทยาลัยวิชาธรรมศาสตร์และการเมือง จนสำเร็จเมื่อปี 2477

 การทำงาน 

เมื่อสำเร็จการศึกษาแล้ว เพรียบได้เข้ารับราชการในรัฐบาลไทย หน้าที่การงานแรกคือ อัยการฝึกหัด กองคดี กรมอัยการ กระทรวงยุติธรรม เมื่อปี 2480 ต่อมาจึงย้ายไปเป็นอัยการผู้ช่วยจังหวัดนครนายก กระทั่งสอบเป็นผู้พิพากษาประจำกระทรวงยุติธรรมได้เมื่อปี 2486

ดำรงตำแหน่งดังกล่าวอยู่ระยะหนึ่ง เพรียบจึงได้ย้ายไปเป็นผู้พิพากษาศาลจังหวัดระนอง ผู้พิพากษาศาลจังหวัดชุมพร และผู้พิพากษาศาลจังหวัดราชบุรี จากนั้น จึงได้เป็นผู้พิพากษาหัวหน้าศาลจังหวัดราชบุรี แล้วย้ายไปเป็นยังศาลจังหวัดยโสธร ศาลแขวงลพบุรี และศาลจังหวัดลพบุรี ตามลำดับ

ต่อมา เพรียบได้ย้ายกลับเข้าดำรงตำแหน่งในกรุงเทพมหานคร โดยเป็นผู้พิพากษาศาลอาญา ผู้พิพากษาศาลแพ่ง และผู้พิพากษาศาลอุทธรณ์ กระทั่งเลื่อนขึ้นเป็นผู้พิพากษาหัวหน้า 
คณะในศาลอุทธรณ์ และในปี 2512 ก็ได้เป็นอธิบดีผู้พิพากษาภาค 3 (จังหวัดนครราชสีมา) และผู้พิพากษาศาลฎีกา ครั้นปี 2516 ได้เป็นผู้พิพากษาหัวหน้าคณะในศาลฎีกา ดำรงตำแหน่งนั้นจนเกษียณอายุราชการในเดือนตุลาการ 2516

หลังเกษียณ เพรียบได้เป็นผู้บรรยายวิชากฎหมายลักษณะมรดกที่คณะนิติศาสตร์ มหาวิทยาลัยธรรมศาสตร์ ซึ่งเพรียบกล่าวว่า

"ตั้งแต่ไหนแต่ไรมา ผู้เขียนไม่ได้สนใจกฎหมายลักษณะนี้นัก จะไม่ชอบเอาเสียด้วยซ้ำ เมื่อยังเป็นผู้พิพากษา ผู้เขียนได้พิจารณาคดีเกี่ยวกับมรดกเพียงไม่กี่เรื่อง ตัวบทในลักษณะมรดกจึงผ่านสายตาของผู้เขียนน้อยครั้งเต็มที นับว่าขาดประสบการณ์ในเรื่องนี้อยู่มาก เมื่อได้รับมอบหมายให้ทำการสอน แรก ๆ จึงรู้สึกหนักใจพอสมควร...เมื่อผู้เขียนได้ทำการสอนวิชานี้มาเป็นเวลานาน ผู้เขียนก็พอจะเข้าใจความมุ่งหมายในตัวบทของกฎหมายลักษณะนี้ขึ้นมาบ้างพอสมควร ทำให้เกิดความสนุกในทางคิดแก้ปัญหาที่มีอยู่ ความรู้สึกที่เคยเกลียดวิชานี้กลับกลายเป็นความรู้สึกที่ตรงกันข้าม..."

เพรียบสอนกฎหมายลักษณะมรดกอยู่ที่คณะนิติศาสตร์ มหาวิทยาลัยธรรมศาสตร์ จนถึงปี 2521

 การเสียชีวิต 

เพรียบเสียชีวิตเมื่อวันอาทิตย์ที่ 15 มีนาคม 2541 ณ กรุงเทพมหานคร สิริอายุได้ 

 ผลงานวิชาการ 

เพรียบมีผลงานวิชาการมากมาย แต่ผลงานที่เด่นที่สุด คือ คำอธิบายประมวลกฎหมายแพ่งและพาณิชย์ว่าด้วยมรดก ซึ่งเขาใช้เวลาว่างหลังจากพ้นหน้าที่สอนในมหาวิทยาลัยธรรมศาสตร์เขียนขึ้น โดยกล่าวว่า "...ทำไปด้วยใจรัก เพราะเห็นว่า ถ้าไม่เขียนขึ้นไว้ ความคิดอ่านที่มีอยู่ก็คงจะละลายหายไปตามความเปลี่ยนแปลงของอายุและสังขาร..."

ตำราดังกล่าวคณะนิติศาสตร์ มหาวิทยาลัยธรรมศาสตร์ จัดพิมพ์ครั้งแรกเมื่อปี 2518 ปัจจุบันก็ยังพิมพ์อยู่ โดยมีศาสตราจารย์ไพโรจน์ กัมพูสิริ แก้ไขเพิ่มเติม

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๘ ตอนที่ ๑๕๑ ง ฉบับพิเศษ หน้า ๓๔, ๓๑ ธันวาคม ๒๕๑๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๖ ตอนที่ ๑๑๘ ง ฉบับพิเศษ หน้า ๕๘๙, ๓๑ ธันวาคม ๒๕๑๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๑ ตอนที่ ๑๑๘ ง ฉบับพิเศษ หน้า ๗๑๕, ๑๗ ธันวาคม ๒๕๐๗
# คอร์ทไรค์
thumb|คอร์ทไรค์บนฝั่งแม่น้ำเลอี

คอร์ทไรค์ (,) หรือ กูร์แทร (,) เป็นเมืองและเทศบาลในประเทศเบลเยียมในมณฑลฟลานเดอร์ตะวันตก บนฝั่งแม่น้ำเลอี ห่างจากเมืองเกนต์ไปทางทิศตะวันตกเฉียงใต้ 42 กม. (26 ไมล์) ห่างจากเมืองลีลไปทางทิศตะวันออกเฉียงเหนือ 25 กม. (16 ไมล์) ในศตวรรษที่ 19-20 เป็นศูนย์กลางการอุตสาหกรรมการทำผ้าลินินและยังคงเป็นศูนย์กลางสิ่งทอของเบลเยียมที่สำคัญจนถึงปัจจุบัน
# โฌแซ็ฟ โบนาปาร์ต
โฌแซ็ฟ-นโปเลียน โบนาปาร์ต  หรือชื่อเกิดในภาษาอิตาลีคือ จูเซปเป ดิ บูโอนาปาร์เต  หรือหลังครองราชย์คือ พระเจ้าโฆเซที่ 1 แห่งสเปน  เป็นนักการทูตและขุนนางชาวฝรั่งเศส เป็นพระเชษฐาในจักรพรรดินโปเลียนที่ 1 แห่งฝรั่งเศส ภายหลังจากที่จักรพรรดินโปเลียนปราบดาภิเษกขึ้นเป็นจักรพรรดิแห่งฝรั่งเศส พระองค์ในฐานะพระเชษฐาได้รับแต่งตั้งให้เป็นกษัตริย์แห่งนาโปลีและซิซิลีในปีค.ศ. 1806 และต่อมาทรงได้รับการแต่งตั้งให้เป็นกษัตริย์แห่งสเปนในปี ค.ศ. 1808

 ฐานันดร 
left|110px  จูเซฟเป บัวนาปาร์ต – 7 มกราคม 1768 – 1795
 โฌแซ็ฟ โบนาปาร์ต –  1795 – 1804
 ฮิสอิมพีเรียลไฮเนส เจ้าชายฝรั่งเศส – 1804 – 30 มีนาคม 1806
 ฮิสมาเจสตี พระมหากษัตริย์แห่งนาโปลี – 30 มีนาคม 1806 – 6 มิถุนายน 1808
 ฮิสมาเจสตี พระมหากษัตริย์แห่งสเปนและอินดีส์ – 6 มิถุนายน 1808 – 11 ธันวาคม 1813
 เคานต์แห่งซัวร์วีลีร์ (ไม่เป็นทางการ) – 1815–1833 ตราประจำพระองค์
# กวีโดเนียมอนเตเชลีโอ
กวีโดเนียมอนเตเชลีโอ  เป็นเมืองและเทศบาลในจังหวัดโรมา แคว้นลัตซีโย ประเทศอิตาลี ตั้งอยู่ตอนกลางค่อนไปทางตะวันตกของประเทศ เมืองก่อตั้งในปี ค.ศ. 998 ในฐานะเมืองป้อมปราการในชื่อ castrum (Castrum Monticellorum)
# มาร์ติน ฟรีแมน
มาร์ติน จอห์น คริสโตเฟอร์ ฟรีแมน (;"Martin Freeman (April 2012)" . Slow Boat Records. Retrieved May 29, 2013. เกิดเมื่อวันที่ 8 กันยายน ค.ศ. 1971)Larman, Alexander. "Freeman, Martin (b. 1971)". BFI Screenonline. Retrieved 1 January 2012. เป็นนักแสดงชาวอังกฤษที่มีผลงานละครโทรทัศน์ ภาพยนตร์ ภาพยนตร์สั้น และละครเวที เขาเริ่มเข้าวงการด้วยการเป็นนักแสดงรับเชิญในภาพยนตร์ชุดทางโทรทัศน์เรื่อง เดอะบิลล์ ในปี ค.ศ. 1997 และเป็นที่รู้จักมากที่สุดจากการรับบทเป็นทิม แคนเทอร์เบอรี ในภาพยนตร์ชุดทางโทรทัศน์เรื่อง ดิออฟฟิซ (สหราชอาณาจักร), นายแพทย์จอห์น วอตสัน ในภาพยนตร์ชุดทางโทรทัศน์เรื่อง เชอร์ล็อก ของบีบีซี, บิลโบ แบ๊กกิ้นส์ ในภาพยนตร์ไตรภาคชุด เดอะฮอบบิท และเลสเตอร์ ไนการ์ด ในภาพยนตร์ชุดทางโทรทัศน์เรื่อง ฟาร์โก

ผลงานภาพยนตร์เรื่องอื่น ๆ ของฟรีแมนที่มีชื่อเสียงได้แก่ ทุกหัวใจมีรัก (ค.ศ. 2003), เดอะฮิตช์ไฮเกอส์ไกด์ทูเดอะแกลักซี (ค.ศ. 2005), นาทิวิตี! (ค.ศ. 2009), ภาพยนตร์สามเรื่องชุด ทรีเฟลเวอส์คอร์เนตโต (โดยมีบทบาทเด่นที่สุดจากเรื่อง เดอะเวิลดส์เอ็นด์ ค.ศ. 2013) และ แบล็ค แพนเธอร์ (ค.ศ. 2018) ในบรรดารางวัลทางการแสดงทั้งหมดที่เขาได้รับนั้นมีรางวัลเอ็มมี รางวัลสถาบันศิลปะภาพยนตร์และโทรทัศน์แห่งอังกฤษ (แบฟตา) และรางวัลเอ็มไพร์รวมอยู่ด้วย นอกจากนี้ยังได้รับการเสนอชื่อเข้าชิงรางวัลเอ็มมี 2 รางวัล รางวัลแบฟตา 2 รางวัล รางวัลแซเทิร์น 1 รางวัล และรางวัลลูกโลกทองคำอีก 1 รางวัล
# มนตรี เจนวิทย์การ
รองศาสตราจารย์ มนตรี เจนวิทย์การ อดีตโฆษกประจำสำนักนายกรัฐมนตรี ในรัฐบาลอานันท์ ปันยารชุนคำสั่งสำนักนายกรัฐมนตรี ที่ ๑๑๑/๒๕๓๕ เรื่อง แต่งตั้งข้าราชการการเมือง (นายมนตรี เจนวิทย์การ) และอดีตรองเลขาธิการนายกรัฐมนตรีฝ่ายการเมือง ในรัฐบาลชวน หลีกภัยคำสั่งสำนักนายกรัฐมนตรี ที่ ๖๔/๒๕๓๖ เรื่อง แต่งตั้งข้าราชการการเมือง (นายมนตรี เจนวิทย์การ ตำแหน่งรองเลขาธิการนายกรัฐมนตรีฝ่ายการเมือง)

 ประวัติ 
รองศาสตราจารย์ มนตรี เจนวิทย์การ หรือ รศ.ดร.มนตรี เจนวิทย์การ สำเร็จการศึกษาระดับปริญญาตรีทางรัฐศาสตร์ จากจุฬาลงกรณ์มหาวิทยาลัย และปริญญาโท ปริญญาเอกในสาขาเดียวกัน จากมหาวิทยาลัยชิคาโก ประเทศสหรัฐอเมริกาวิทยาลัยสหวิทยาการ มหาวิทยาลัยธรรมศาสตร์

 การทำงาน 
ดร.มนตรี เจนวิทย์การ เข้าเป็นอาจารย์ประจำคณะรัฐศาสตร์ มหาวิทยาลัยธรรมศาสตร์ เมื่อ พ.ศ. 2509 ดำรงตำแหน่งทางวิชาการเป็น "รองศาสตราจารย์" และเคยดำรงตำแหน่งผู้อำนวยการองค์การสื่อสารมวลชนแห่งประเทศไทย (อ.ส.ม.ท.) ในปี พ.ศ. 2530 และถูกเลิกจ้างในปี พ.ศ. 2531 ในช่วงที่มีร้อยตำรวจเอก เฉลิม อยู่บำรุง เป็นรัฐมนตรีประจำสำนักนายกรัฐมนตรี

ด้านงานการเมืองเคยได้รับแต่งตั้งเป็นโฆษกประจำสำนักนายกรัฐมนตรี ในรัฐบาลนายอานันท์ ปันยารชุน และเป็นรองเลขาธิการนายกรัฐมนตรีฝ่ายการเมือง ในรัฐบาลนายชวน หลีกภัย

มนตรี เจนวิทย์การ เคยดำรงตำแหน่งเลขาธิการกรรมการองค์การเพื่อการปฏิรูประบบสถาบันทางการเงิน (ปรส.) ซึ่งต่อมาคณะกรรการป้องกันและปราบปรามการทุจริตแห่งชาติ ได้มีมติเห็นชอบว่านายมนตรี มีมูลเป็นความผิดทางวินัย ฐานไม่ตั้งใจปฏิบัติตามข้อบังคับ ระเบียบ คำสั่ง และแบบแผนของ ปรส. และไม่ปฏิบัติหน้าที่การทำงานด้วยความซื่อสัตย์สุจริต อาศัยอำนาจหน้าที่การงานของตนไม่ว่าจะโดยทางตรงหรือทางอ้อม หาประโยชน์ให้แก่ตนเองหรือผู้อื่นป.ป.ช.ฟันวินัย-อาญา“มนตรี”คดีปรส.

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๗, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๒๐๐ ง ฉบับพิเศษ หน้า ๑๐, ๓ ธันวาคม ๒๕๓๖
# วาเลรี เกราซีมอฟ
พลเอกอาวุโส วาเลรี วาซีเลียวิช เกราซิมอฟ  เป็นนายพลชาวรัสเซีย ดำรงตำแหน่งผู้บัญชาการศูนย์เสนาธิการทหารรัสเซีย ซึ่งเป็นตำแหน่งสูงสุดในกองทัพ และเป็นรัฐมนตรีช่วยว่าการกระทรวงกลาโหมตั้งแตปี 2013 

เกราซิมอฟได้รับแต่งตั้งเป็นผู้บัญชาการใหญ่เขตสงครามยูเครนในเดือนมกราคม 2023 แทนที่พลเอกอาวุโสเซียร์เกย์ ซูโรวิคีน ซึ่งถูกลดหน้าที่เป็นรองผู้บัญชาการใหญ่เขตสงคราม

นายพลเกราซีมอฟ เป็นผู้นำเสนอแนวคิดทางทหารสมัยใหม่ซึ่งต่อมาถูกเรียกว่า "หลักนิยมเกราซิมอฟ" (Gerasimov doctrine) ซึ่งให้คำจำกัดความใหม่เกี่ยวกับแนวคิดความขัดแย้งระหว่างรัฐ 
 อ้างอิง
# ดราวา
ดราวา (, ;  ;  ;  ; ) อดีตมีชื่อว่า ดราวิส หรือ ดราวุส Smith, William, ed. (1854). "Dravus". Dictionary of Greek and Roman Geography. London: John Murray. เป็นแม่น้ำในยุโรปกลางตอนใต้Utrata Fachwörterbuch: Geographie - Englisch-Deutsch/Deutsch-Englisch by Jürgen Utrata (2014). Retrieved 10 Apr 2014.ที่มีความยาว Joint Drava River Corridor Analysis Report , 27 November 2014 ถือเป็นลำน้ำสาขาของแม่น้ำดานูบที่ยาวเป็นอันดับ 5 หรือ 6 เป็นรองเพียงแม่น้ำติซอ แม่น้ำซาวา แม่น้ำปรุต Mureș และอาจรวมSiret มีต้นน้ำอยู่ที่ทิวเขาคาร์นิกแอลป์ ไหลไปทางตะวันออกผ่านเมืองรัฐทีโรลทางตะวันตกและรัฐคารินเทีย ผ่านทางตะวันออกเฉียงเหนือของประเทศสโลวีเนีย วกไปทางตะวันออกเฉียงใต้เข้าไปยังบริเวณเหนือสุดของประเทศโครเอเชียกับประเทศฮังการี แล้วไหลลงสู่แม่น้ำดานูบ ใกล้กับเมืองโอซีเยกของประเทศโครเอเชีย

ชื่อ
ในสมัยโบราณ แม่น้ำนี้เป็นที่รู้จักในภาษาละตินว่า Dravus หรือ Draus และในภาษากรีกว่า Δράος และ Δράβος ชื่อเรียกในสมัยกลางได้แก่ Dravis (ค.ศ. 670), Drauva (ค.ศ. 799), Drauus (ค.ศ. 811), Trauum (ค.ศ. 1091) และ Trah (ค.ศ. 1136) ชื่อนี้มีที่มาในสมัยก่อนโรมันและก่อนเคลต์ แต่น่าจะมีต้นตอจากอินโด-ยูโรเปียนจากราก *dreu̯- 'ไหล' มีการนำชื่อแม่น้ำไปใช้ในทัวร์มาลีนแบบย่อย
# แชงกรี-ลา (แก้ความกำกวม)
แชงกรี-ลา (Shangri-La) เป็นดินแดนสมมุติในนวนิยายปี ค.ศ. 1933 ของเจมส์ ฮิลตัน นักเขียนชาวอังกฤษ
สามารถหมายถึง
 อำเภอจงเตี้ยน (Zhongdian County) ในมณฑลยูนนาน ปัจจุบันเปลี่ยนชื่อเป็น อำเภอแชงกรี-ลา (Xamgyi'nyilha County; ; เซียงเกอลีล่า) เพื่อเป็นการส่งเสริมการท่องเที่ยว
 แชงกรี-ลา โฮเต็ล แอนด์ รีสอร์ท เครือโรงแรมระดับห้าดาวจากฮ่องกง
# แชงกรี-ลา
แชงกรี-ลา  เป็นดินแดนสมมุติที่ปรากฏในนวนิยายเรื่อง Lost Horizon ฉบับภาษาไทยใช้ชื่อว่า "ลับฟ้าปลายฝัน"   ของเจมส์ ฮิลตัน นักเขียนชาวอังกฤษ ตีพิมพ์ครั้งแรกในปี ค.ศ. 1933 ฮิลตันพรรณนาว่าแชงกรี-ลาเป็นดินแดนลึกลับอยู่ในเทือกเขาสูงชันทอดยาว ตั้งอยู่ทางทิศตะวันตกของเทือกเขาคุนหลุน ในนวนิยายกล่าวว่าผู้คนที่อาศัยอยู่ที่นี่ล้วนมีชีวิตยืนยาว มีความสุข อาจกล่าวได้ว่าสถานที่นี้เปรียบเหมือนสวรรค์บนดิน

ชื่อ แชงกรี-ลา มาจากภาษาทิเบต ཞང་(Shang) + རི (ri) + ལ (La) มีความหมายว่า "Shang Mountain Pass" (ช่องเขาฉาง) มาจากชื่อจังหวัดอวีจังทางเหนือของวัดจาซีลวินโป ในทิเบตChandra Das - Tibetan English Dictionary"

นักวิชาการจำนวนหนึ่งเชื่อว่า แชงกรี-ลา คือ ศัมภละ นครในตำนานพุทธศาสนาแบบทิเบต 

ความสูง 3,140 เมตรเหนือระดับน้ำทะเล 

เชิงอรรถ